**Alexander Dale Oen Arena** (**AdO arena**) er et kommunalt anlegg for svømming og stuping i Bergen. Anlegget er navngitt etter svømmeren Alexander Dale Oen og ble innviet 23. juni 2014. Anlegget ble offisielt åpnet 24. oktober 2014, og åpnet i vanlig drift 27. oktober 2014. Anlegget avløste Sentralbadet, som stengte 23. oktober etter 54 års drift.

I tillegg til svømme- og stupefasiliteter huser anlegget en flerbrukshall og Amalie Skram videregående skole med 1 000 elever.

Svømme- og stupefasilitetene inkluderer hovedbasseng, stupebasseng, opplæringsbasseng, aktivitetsbasseng for barn, varmekulp for blant annet stupere samt to vannrutsjebaner med eget stoppbasseng. Anlegget har garderobekapasitet for ca. 1 000 personer.

Anlegget er tegnet av det danske firmaet KHR Arkitekter.

Fasiliteter
-----------

### Hovedbasseng

50 × 25 meter, med 3 meter dybde i hele bassengarealet

10 stk. svømmebaner à 50 meter, eller
10 svømmebaner à 25 meter + 10 baner à 23 meter. (Bassenget kan også deles i for eksempel i fem baner à 50 meter og fem à 25 meter. Den resterende fjerdedelen kan brukes til annet aktivitesareal.)
Heve- og senkebunn i ¼ av bassenget.
2 hydrauliske heve- og senkebro 2 meter bredde, slik at hovedbassenget kan deles inn i mange ulike aktivitetsflater.
Tilrettelagt for vannpolo.
### Opplæringsbasseng

16,7 × 12,5 meter med hev- og senkbar bunn i hele bassenget med rampe for funksjonshemmede.

### Aktivitetsbasseng

12 × 6,5 meter med dybde fra 0–60 cm for de minste.

### Stupebasseng

25 × 18,5 meter, med 5 meter dybde i hele bassengarealet.
Her er det stupetårn med følgende:

10 meter plattform
7,5 meter plattform
5 meter plattform
3 meter sviktbrett
1 meter sviktbrett
7 svømmebaner à 25 meter (når bassenget ikke brukes til stup)
Tilrettelagt for undervannsrugby
### Varmekulp

Varmekulp for blant annet stup, plass til ca. 5–6 personer.

### Rutsjebaner

To vannrutsjebaner med ulik lengde. 68 meter for den største, og 26 meter for den minste. Begge rutsjebanene munner ut i eget stoppbasseng.

### Garderober

Kapasitet for ca. 1 000 personer. Også garderober for mennesker med spesielle behov, i tillegg til badstue for begge kjønn i tilknytning til garderobedelen.

### Servering

Innendørs serveringsareal i tilknytning til svømmehallen.

### Tørrtrening

Tørrtreningsareal på 1 100 m², med trampoline, skumbasseng etc. Kan under større arrangement bli benyttet som tribune for publikum, slik at tribunekapasiteten utvides til ca. 2 400 tilskuere inklusiv egne plasser avsatt til funksjonshemmede.

Referanser
----------

1. 1 2  «Svømmeanlegget oppkalt etter Dale Oen». Arkivert fra originalen 24. oktober 2014.
2. ↑  «Milliardanlegget blir oppkalt etter Dale Oen».
3. ↑  «Robin tok første svømmetak i ADO Arena». Arkivert fra originalen 19. august 2014.
4. ↑  «Spektakulært stupeshow og snorklipping». NRK Hordaland. 24. oktober 2014. Besøkt 25. oktober 2014.
5. ↑  «Åpningshelgen på 1-2-3». AdO arena. Besøkt 25. oktober 2014.
6. ↑  «Gratisbillettene til den nye arenaen ble revet vekk». AdO Arena. Arkivert fra originalen 23. oktober 2014. Besøkt 23. oktober 2014.
7. ↑  «Siste svømmetur i Sentralbadet». Bergen kommune. 23. oktober 2014. Arkivert fra originalen 23. oktober 2014. Besøkt 23. oktober 2014.
8. ↑  «Fakta om anlegget». Arkivert fra originalen 8. juni 2012.
9. ↑  «Fasilitetene – AdO Arena». AdO Arena. Besøkt 23. oktober 2014.
10. ↑  ««Helleren» for et svømmeanlegg!». Arkivert fra originalen 3. juni 2014.
11. ↑  «– Kunne aldri gått inn for dette i dag». NRK Hordaland. 23. oktober 2014. Besøkt 23. oktober 2014.

Eksterne lenker
---------------

* AdO Arena - Alexander Dale Oen Arena
* Snart åpner en ny storstue i Bergen NRK Hordaland - NRK.no, publisert 22. oktober 2013. Besøkt 23. oktober 2014.
* Illustrasjoner av hvordan anlegget er tenkt å bli Arkivert 5. mars 2016 hos Wayback Machine. Bergen kommune (PDF-fil). Besøkt 23. oktober 2014.
* «Helleren» stakk av med sigeren Hordaland fylkeskommune, publisert 25. januar 2008. Besøkt 23. oktober 2014.
* Presentasjon av vinnerutkastet Hordaland fylkeskommune (PDF-fil). Besøkt 23. oktober 2014.